RAZPIS - Učitelj smučanja



TEČAJ USPOSABLJANJA ZA STROKOVNI NAZIV STROKOVNI DELAVEC 1, športno treniranje, SMUČANJE - ALPSKO

Vsak učitelj smučanja naj bi praviloma bil član Smučarske zveze Slovenije, znotraj te pa tudi ZUTS Slovenije. Svoje članstvo izkazuje z Modro kartico - ZUTS, na kateri je jasno vidna tudi vrsta in stopnja njegove usposobljenosti. Posamezne stopnje se na področju smučanja tako z vidika vsebine kot tudi obsežnosti programa dopolnjujejo in nadgrajujejo, za delo na terenu pa so različno usposobljeni učitelji preko SZS-ZUTS Slovenije upravičeni do naslednjih uradnih licenc (uradne znamke), ki so nalepljene na hrbtni strani Modre kartice. Z uspešno opravljenim tečajem ter osebnim strokovnim nazivom prejmete strokovni naziv ter licenco – STROKOVNI DELAVEC 1, športno treniranje, SMUČANJE - ALPSKO, ter tako vstop v strokovni pedagoški svet alpskega smučanja za vse prihajajoče nazive.

# 1. LICENCA ZUTS

Veljavna izključno v slovenskem prostoru, do nje pa so upravičeni kandidati s strokovnim nazivom od STROKOVNI DELAVEC 1, športno treniranje, SMUČANJE - ALPSKO do Trener PRO. Pogoji za pridobitev so tudi aktivna udeležba na licenčnem seminarju in plačana članarina MK-ZUTS za tekočo sezono.

# 2. LICENCA IVSI (INTERNATIONALER VERBAND FÜR SKI INSTRUCTOR)

Amaterska mednarodno veljavna licenca, do nje pa so upravičeni kandidati, kateri opravijo enega izmed sledečih pogojev: Tehnični IVSI modul, IVSI praksa(70 ur dela v ŠS ali OO) ali Modul Trener in kandidati s pridobljenimi višjimi nazivi strokovne usposobljenosti (npr. STROKOVNI DELAVEC 2, športno treniranje, SMUČANJE - ALPSKO)

# 3. LICENCA ISIA (INTERNATIONAL SKI INSTRUCTOR ASSOCIATION)

Profesionalna mednarodno veljavna licenca, do nje pa so upravičeni kandidati vsaj s strokovnim nazivom STROKOVNI DELAVEC 2, športno treniranje, SMUČANJE - ALPSKO pod pogojem, da aktivno sodelujejo na ISIA seminarjih.

|  |
| --- |
| STROKOVNI DELAVEC 1, športno treniranje, SMUČANJE - ALPSKO   * na podlagi predloga Demonstratorske vrste ZUTS je minimalno število prijavljenih 4, skupina pa je omejena na največ 10 tečajnikov     PREDAVANJA OBVEZNIH TEMELJNIH SPECIALNIH VSEBIN bodo potekala tekom tečaja.    21.12.-24.12.2019 & 2.1.-7.1.2020 (Krvavec)  Prijave potekajo na povezavah:  [www.skiing.si](http://www.skiing.si) info@skiing.si |

# PRIJAVE NA KADROVSKI TEČAJ PO RAZPISNIH POGOJIH

* kandidat mora biti v letu prijave star najmanj 18 let,
* kandidat mora imeti osvojeno ustrezno znanje osnov smučarske tehnike,
* kandidat mora prijavnico izpolniti in poslati na [pecuh.blaz@gmail.com](mailto:pecuh.blaz@gmail.com) oziroma jo izpolniti na samem tečaju
* kandidat ob pristopu na tečaj prejme obrazec – Poročilo o poteku tečaja in opravljenih obveznostih, ki ga hrani in nosi s seboj na izpitne obveznosti do konca tečaja.
* kandidat prejme diplomo po uspešno zaključeni maturi ali strokovni poklicni maturi.

V primeru, da je kandidat bivši tekmovalec FIS programa, nam to sporočite na e-mail.

# UDELEŽBA NA TEORETIČNEM IN PRAKTIČNEM DELU TEČAJA

* teoretična predavanja specialnih vsebin za kandidate STROKOVNI DELAVEC 1, športno treniranje, SMUČANJE - ALPSKO bodo potekala v okviru praktičnega dela tečaja na Krvavcu,
* gradivo prejme tečajnik na prvem predavanju specialnih vsebin kadrovskega tečaja in jo obvezno nosi na predavanja, razen gradiv splošnih vsebin,
* praktično usposabljanje - 10 dni dela na snegu pod vodstvom demonstratorja,
* vključene strokovne teme: videoanalize, tehnika in metodika alpskega smučanja, smučarska oprema in njena priprava, zgodovina alpskega smučanja, specialna didaktika, osnovna telesna priprava na alpsko smučanje, red in varnost na smučišču, kodeks etike učiteljev smučanja.

# POGOJI DOKONČANJA

* opravljen teoretični del iz specialnih in splošnih vsebin (iz vsebin, ki so navedene v predmetniku),
* opravljen praktični del (iz vsebin, ki so navedene v predmetniku),
* opravljen nastop pred vrsto (skladno s Pravilnikom o organizaciji in poteku tečajev usposabljanja pri ZUTS Slovenije),
* opravljena pedagoška praksa (skladno s Pravilnikom o organizaciji in poteku tečajev usposabljanja pri ZUTS Slovenije),
* opravljena 100% prisotnost na praktičnen delu tečaja in specialnih predavanjih na praktičnem delu
* opravljena splošna predavanja, ki potekajo na Smučarski zvezi Slovenije,
* opravljena seminarska naloga (navodila se dobijo na praktičnem delu tečaja).
* usposabljanja pri ZUTS Slovenije; kandidati morajo usposabljanje zaključiti najkasneje v roku treh (3) let od zadnjega dne tečaja usposabljanja, posamezen izpit pa lahko opravljajo največ tri (3) krat.

# POTEK TEČAJA STROKOVNI DELAVEC 1, športno treniranje, SMUČANJE - ALPSKO

10 dni praktični del usposabljanja v dveh delih (4+6 dni ali 6+4dni - delo na snegu)

9 ur predavanj Specialnih vsebin v hotelu Krvavec

cena tečaja: 700€(tečaj) + 90€(literatura, tečajnina ZUTS, emblem, diploma) = 790€

# V CENI TEČAJA JE VKLJUČENO

* 60 ur dela na snegu pod vodstvom demonstratorja,
* videoanaliza 20 ur v hotelu Krvavec,
* literatura Naše smučine in Smučanje je igra,
* pomoč pri koordinaciji in postopku zaključka usposabljanja,
* specialne teoretične vsebine,
* strokovni pristop (videoanalize, tehnika, metodika...),
* tečajnina ZUTS za opravljanje strokovnega naziva,
* emblem o strokovni usposobljenosti,
* diploma o strokovni usposobljenosti.

V CENO NI ZAJETO

* Praktični del izpita, nastop pred državno izpitno komisijo: € 30,00
* Splošna vsebine predavanja in pisni izpit (odvisno od števila udeležencev)
* Smučarska karta, hrana in prenočišče.

PLAČILNI POGOJI

* Plačilo je potrebno izvesti v celoti do pričetka tečaja preko TRR,
* V primeru neudeležbe povračilo denarja ni možno.

# INFORMACIJE

[www.skiing.si](http://www.skiing.si)

info@skiing.si

+386 51 321 214

**Razpis je v skladu z:**

**•Pravilnik o organizaciji in poteku programov usposabljanja;**

**•Pravilnik o državni izpitni komisiji ZUTS Slovenije;**

**•Pravilnik demonstratorskih vrst ZUTS Slovenije;**

**Pridržujemo si pravico do spremembe datuma izvedbe razpisanega tečaja zaradi vremenskih ali tehničnih sprememb ter števila prijav.**